My Neighbors the Yamadas - วิกิพีเดีย

# My Neighbors the Yamadas

### จากวิกิพีเดีย สารานุกรมเสรี

  บทความนี้มีชื่อเป็นภาษาอังกฤษ เนื่องจากยังไม่มีชื่อภาษาไทยที่กระชับ เหมาะสม หรือไม่รู้วิธีอ่านในภาษาไทย

My Neighbors the Yamadas ホーホケキョとなりの山田くん
กำกับ โดย | อิซาโอะ ทาคาฮาตะ
เข้าฉาย เมื่อ | 17 กรกฎาคม พ.ศ. 2542
ความยาว | 104 นาที
ภาษา | ญี่ปุ่น
ทุนสร้าง | 2000 ล้านเยน

My Neighbors the Yamadas (「ホーホケキョとなりの山田くん」, Houhokekyo Tonari no Yamada-kun, ホーホケキョとなりの山田くん?) ภาพยนตร์ อะนิเมะ ที่กำกับโดย อิซาโอะ ทาคาฮาตะ เข้าฉายที่ญี่ปุ่นเมื่อ 17 กรกฎาคม พ.ศ. 2542 ภาพยนตร์คอมิดี้เกี่ยวกับครอบครัวที่พรีเซ็นต์ออกมาในลักษณะหนังสือการ์ตูนลายเส้น ซึ่งแตกต่างจากภาพยนตร์เรื่องอื่นจากสตูดิโอจิบลิเรื่องอื่นๆ อย่างสิ้นเชิง แม้ว่าจะได้รับเสียงวิจารณ์ที่ค่อนข้างดี แต่เรื่องนี้กลับไม่สามารถเก็บรายได้ที่ดีบนตารางบ็อกซ์ออฟฟิศ ได้รับการจัดจำหน่ายในรูปแบบดีวีดีในอเมริกาในเดือน สิงหาคม พ.ศ. 2548 อำนวยการสร้างโดย โทชิโอะ ซูซึกิ (สตูดิโอจิบลิ)

เรื่องราวกล่าวถึงหลากชีวิตของครอบครัวญี่ปุ่น ชีวิตที่ยุ่งเหยิงของพวกเขา เป็นภาพยนตร์ที่สนุกสนานและเล่าเรื่องถึงความบริสุทธิ์เช่นเดียวกับผลงานเรื่องอื่นของ อิซาโอะ ทาคาฮาตะ

เดิม My Neighbors the Yamadas ใช้ชื่อเรื่องว่า โทนาริ โนะ ยามาดะคุง (「となりの山田くん」, Tonari no Yamada-kun, となりの山田くん?) ซึ่งเป็นการ์ตูนสี่ช่อง เขียนโดย ฮิซาอิจิ อิชิอิ เริ่มลงตีพิมพ์ในหนังสือพิมพ์อาซาฮี ตั้งแต่ปี พ.ศ. 2534 แต่หลังจากนั้นในปี พ.ศ. 2540 ได้มีการเปลี่ยนตัวเอกของเรื่องใหม่ เป็นน้องสาวที่ชื่อโนโนโกะแทน เนื่องจากโนโนโกะเป็นตัวละครที่ได้รับความนิยมมากกว่าตัวเอกหลายเท่า ด้วยเหตุนี้ โทนาริ โนะ ยามาดะคุง จึงถูกเปลี่ยนชื่อเรื่องเป็น โนโนจัง (「ののちゃん」, Nono-chan, ののちゃん?) ต่อมาได้มีการสร้างเป็น อะนิเมะ โดย โตเอ แอนิเมชัน ออกอากาศในช่วงปี พ.ศ. 2544 - 2545 ทางสถานีทีวีอาซาฮี มีความยาวทั้งสิ้น 61 ตอน

ในประเทศไทย โนโนจัง เคยออกอากาศทางยูบีซีสปาร์ค ช่อง 28 ของสถานีเคเบิลโทรทัศน์ยูบีซี เมื่อปี พ.ศ. 2548 ปัจจุบันได้ออกอากาศจบชุดไปแล้ว

## [แก้] ตัวละคร

- ยามาดะ ทากาชิ และ มัทซึโกะ - พ่อและแม่
- ยามาโนะ ชิเงะ - แม่ของมัทซึโกะ
- ยามาดะ โนโบรุ - ลูกชาย (อดีตตัวเอกของเรื่อง)
- ยามาดะ โนโนโกะ - ลูกสาว (ตัวเอกของเรื่อง)
- โปจิ - สุนัขสัตว์เลี้ยงของครอบครัว

## [แก้] แหล่งข้อมูลอื่น

- My Neighbors the Yamadas in IMDB ((อังกฤษ))
- My Neighbors the Yamadas on Nausicaa.net - detailed information on a fan site ((อังกฤษ))
- Nono-chan Official Homepage ((ญี่ปุ่น))

ดึงข้อมูลจาก "http://th.wikipedia.org../../../m/y/_/My_Neighbors_the_Yamadas_918e.html".

หมวดหมู่: บทความที่มีชื่อเป็นภาษาอังกฤษ | อะนิเมะ | สตูดิโอจิบลิ | การ์ตูนญี่ปุ่น

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Česky
- English
- Esperanto
- Español
- Français
- 日本語